OpenLLM-France/wikimedia huggingface dataset:
# Marokoko bandera

Marokoko bandera :
| Erabilera | |
| Proportzioa | 2:3 |
| Erabakia | 1915 |
| Koloreak | Gorria Berdea |
Marokoko bandera gorria da bost puntako izar berde batekin bere erdigunean. Koloreen sinbologian gorria Mahomaren ondorengoen kolorea da eta berdea Islamaren ohiturazko kolorea da. Izar berdea islamaren bost euskarrien ikurra da.

## Ezaugarri teknikoak

Legezko deskribapenak dio Marokoko banderaren koloreak «gorri bizia» eta «palmondoen berdea» direla, eta koloreen definizio zehatzagorik ez da argitaratu. Artikulu honetan, Marokoko Erresumaren webgune ofizialeko ilustrazioan erabilitako koloreak agertzen dira.
| Kolore-eskema | Gorri bizia | Palmondoen berdea |
| RGB | 193-39-45 | 0-98-51 |
| Hamaseitarra | #c1272d | #006233 |
| CMYK | 0, 80, 77, 24 | 100, 0, 48, 62 |
| Pantone | 7620 C | 3425 C |

## Marokoko bandera historikoak

* Marokoko bandera Alauien garaian (1666-1915).
* Marokoko banderaren aldaera, XIX. mendean erabili zena.
* Rifeko Errepublikako bandera.
* Marokoko Protektoratu Frantseseko merkataritza bandera.
* Marokoko Protektoratu Espainiarreko merkataritza bandera.
* Tangerreko Nazioarteko Eskualdeko merkataritza bandera.

## Marokoko beste bandera batzuk

* Bandera zibila.
* Itsasontzi-bandera.
* Brankako bandera.
* Errege-estandarra.
* Errege-bandera.

## Ikus, gainera

* Vietnamgo bandera, oso antzekoa dena.
* Somaliako bandera, alderantzizko diseinua duena.

## Erreferentziak

* ↑ (Ingelesez) «Flags, Symbols, & Currencies of Morocco» WorldAtlas (Noiz kontsultatua: 2025-02-15).
* ↑ (Ingelesez) «Flag of the Kingdom of Morocco» Kingdom of Morocco (Department of Communication) 2013-04-29 (Noiz kontsultatua: 2025-02-17).
* ↑ (Ingelesez) «Rif Region (Morocco)» Flags of the world 2014-04-19 (Noiz kontsultatua: 2025-02-16).
* ↑ (Ingelesez) «French Protectorate of Morocco (1912-1946)» Flags of the world 2013-12-21 (Noiz kontsultatua: 2025-02-16).
* ↑ (Ingelesez) «Spanish Protectorate of Morocco (1912-1956)» Flags of the world 2022-10-14 (Noiz kontsultatua: 2025-02-16).
* ↑ (Ingelesez) «International Zone of Tangiers (Morocco, 1912-1956)» Flags of the world 2012-04-13 (Noiz kontsultatua: 2025-02-16).
* ↑ (Ingelesez) «Morocco flags at sea» Flags of the world 2024-02-17 (Noiz kontsultatua: 2025-02-18).
* ↑ (Ingelesez) «Moroccan royal flags» Flags of the world 2024-02-17 (Noiz kontsultatua: 2025-02-18).

## Kanpo estekak

* Datuak: Q159865
* Multimedia: National flag of Morocco / Q159865
# Espartel lurmuturra

Espartel lurmuturra (arabieraz: رأس سبارطيل‎) Marokoko ipar-mendebaldeko kostaldean dago, Gibraltarko itsasartearen mugetako bat dena.

## Geografia

Tangerretik hurbil dago, 12 kilometrotara. 110 metroko altuera du eta tontorrean 23 itsas milietara ailegatzen den itsasargia du. Bere magalean, Neolitoren aztarnak dituzten Herkulesen leizeak daude.

## Historia

Ameriketako Estatu Batuen Independentzia Gerran, 1782ko urriaren 20an, britainiar eta frantziar/espainiar itsas-armaden arteko gudua izan zen kostaldetik 18 itsas milietara. Espartel lurmuturreko guduan Luis de Córdova y Córdova eta Richard Howe almiranteek zuzendutako armadek Gibraltarreko setioa hausteko borrokatu zuten.
1911ko abenduan, P&O konpainiaren SS Delhi itsasontzia handik gertu hondoratu zen. Britaniar eta frantziar itsasontziek bidaiari guztiak salbatu zituzten baina hiru frantziar erreskatatzaile hilik suertatu ziren.
Espainiako Gerra Zibilean, 1936ko azaroaren 29an, Espartel lurmuturreko guduan bi gurutze-ontzi matxino eta bi destruktore errepublikano borrokatu zuten. Matxinoen garaipenak itsasartearen jabetza eman zien.

## Erreferentziak

* ↑ Duckeck, Jochen. Grottes d'Hercules. in: Show Caves of the World..
* ↑ Chartrand, René; Courcelle, Patrice. (2006ko uztaila). Gibraltar 1779–1783: The Great Siege. (1. argitaraldia) Osprey Publishing ISBN 978-1-84176-977-6..
* ↑ Thomas, Hugh. (1979). La guerra civil española. 6 Ediciones Urbión, 184 or. ISBN 84-85266-54-4..

## Kanpo estekak

* Datuak: Q772975
* Multimedia: Cape Spartel / Q772975
# Herkulesen leizeak (Tanger)

Herkulesen leizeak Marokoko Tanger hiritik gertu daude, hiriaren mendebaldetik hamalau kilometrotara, Espartel lurmuturretik bost kilometrotara. Leize hauek, naturalak jatorriz baina denboraz gizakiak moldatuak, benetan ikusgarriak izanik, Tanger inguruko interes turistikoaren gune garrantzitsua dira.

## Deskribapena

Leizeek bi sarrera dituzte: bat lehorrera begira, bestea itsasora. Bigarren horrek buruz behera jarritako Afrikako mapa baten irudia ematen du. Berezko leizeak historikoki gizakien eskuz handituak izan dira: berebereek handik harriak atera egin zituzten etxeak zein errotak egiteko. Horren ondorioz gaur egungo leizeak jatorrizkoak baino dezente handiagoak dira. Bitxikeria bezala, leize barruan inguruko artisauen salmenta-postuak ikus daitezkeela esan dezakegu.

## Historia

Intereseko data batzuk:
* K. a. 6.000 urte: neoliton giza-babeslekua
* 1878: leizearen aurkikuntza dokumentatua
* XX. mendeko lehen hamarkadan prostituziorako erabili zen
* 1920: publikoari ireki zitzaizkion
* 1952: herriko ondarea izendatu zitzaien
* 1982: elektrizitate instalazioa egin zen
* 1995ko urriaren 23an Def Leppard rock taldeak kontzertua eskaini zuen leize hauetan. Kontzertu horri esker taldeak Guinness Book of World Record liburuan sartu zen, hiru kontzertu hiru kontinentetan eman ondoren: Tanger, Vancouver eta Londres.

## Mitologia

Mitologiaren arabera, leize hauetan Herkulesek haren 11. lanari ekin baino lehen atseden hartu zuen. Lan hori hesperideen lorategiko urrezko sagarrak biltzea zen. Beste iturrien arabera atseden hori 12.a, hau da, azkena bukatu ondoren hartu zuen.

## Erreferentziak

* 1 2 https://web.archive.org/web/20140820024659/http://turismotanger.com/cuevas-hercules-tanger.html
* 1 2 http://www.minube.com/rincon/gruta-de-hercules-a2989
* ↑ http://www.tripadvisor.co.uk/Travel-g293737-d600492/Tangier:Morocco:Hercules.Cave.html. 2014ko irailaren 21an ikusita.

## Kanpo estekak

* (Gaztelaniaz) Turismo informazioa.
* (Gaztelaniaz) Bideo laburra.
* Datuak: Q12244393
* Multimedia: Caves of Hercules, Tanger / Q12244393
# Al-Hoceima

Al-Hoceima (amazigeraz: ⵍⵃⵓⵙⵉⵎⴰ, Lḥusima; arabieraz: الحسيمة‎, Al-Husayma, euskaraz: «izpiliku» esan nahi duena) Marokoko iparraldean dagoen hiria da, Rif eskualdeko hiriburua dena. Gaztelaniaz Alhucemas du izena, eta ondoan du Espainiaren mendekoa den Alhucemetako haitza. Hiriak egun 395.644 biztanle inguru ditu, eta Taza-Al-Hoceima-Taounate eskualdeko hiriburua da.

## Historia

Hiria espainiarrek sortu zuten 1926an, Rifeko gerran, bertan lehorreratu ondoren. Ait Ouriaghel eta Bucoya tribuen lurraldetan Villa Sanjurjo izeneko hiria eratu zuten, Sanjurjo nafar jeneralaren omenez. 2004ko otsailaren 24an Richter eskalaren 6,3 graduko lurrikara jasan zuen, 560 hildako eragin zituena. 1994an beste bat jasan zuen.

## Banaketa administratiboa

Al-Hoceimak honako barrutiak ditu (bertoko hizkeran "barrio" deituak):
* Barrio Sabadilla.
* Barrio Heddu.
* Barrio Sidi Abid.
* Barrio Obrero.
* Bujibar.
* Calabonita.
* Dhar Mesud.
* Hay el Manzeh.
* Madinat Bades.
* Marmoca Sragem.
* Mirador.
* Moroviejo.
* Sefsaf.
* Suq Isefan
* Tala Yusef.

## Klima

Datu klimatikoak (Al-Hoceima (1981–2010)) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 17.1 | 17.6 | 18.9 | 20.3 | 22.3 | 25.3 | 28.3 | 28.3 | 26.4 | 23.4 | 20.4 | 18.2 | 22.2 |
| Batez besteko tenperatura (ºC) | 12.5 | 13.3 | 14.7 | 16.1 | 18.4 | 21.5 | 24.2 | 24.5 | 22.6 | 19.5 | 16.1 | 13.8 | 18.1 |
| Batez besteko tenperatura minimoa (°C) | 8.0 | 9.0 | 10.5 | 11.9 | 14.5 | 17.7 | 20.0 | 20.6 | 18.8 | 15.5 | 11.9 | 9.3 | 14.0 |
| Pilatutako prezipitazioa (mm) | 43.9 | 35.9 | 36.9 | 35.6 | 21.1 | 8.0 | 1.9 | 4.0 | 13.4 | 40.8 | 46.4 | 37.8 | 325.7 |
| Eguzki orduak | 198.0 | 186.1 | 221.4 | 238.8 | 261.0 | 289.0 | 303.1 | 275.2 | 235.1 | 213.5 | 186.2 | 181.9 | 2789.3 |
| Iturria: World Meteorological Organization ||||||||||||||

## Hiri eta herri senidetuak

* Niza (Frantzia)
* Tuzla (Bosnia-Herzegovina)
* Almería (Espainia)
* Almuñécar (Espainia)
* Haga (Herbehereak)
* Kayseri (Turkia)
* Schaarbeek (Belgika)

## Erreferentziak

* ↑ Euskaltzaindia. Ekialde Hurbileko eta Ipar Afrikako toponimia. .
* ↑ (Ingelesez) World Meteorological Organization. World Meteorological Organization Climate Normals for 1981–2010. .

## Kanpo estekak

* Datuak: Q310350
* Multimedia: Al Hoceima / Q310350
# Saharar

Sahararrak (arabieraz: صحراويون‎ ṣaḥrāwīyūn; {{lang-ber|ⵉⵙⴻⵃⵔⴰⵡⵉⵢⴻⵏ Iseḥrawiyen; Marokoko arabieraz: صحراوة Ṣeḥrawa) Mendebaldeko Saharako herritarrak dira. Herritarren gehiengoa Marokok okupaturik duen Saharako zatian bizi dira; beste asko, berriz, Aljerian kokatutako Tindufeko errefuxiatu-esparruetan.

## Erreferentziak

* ↑ Cia.gov. The World Factbook — Central Intelligence Agency. .

## Kanpo estekak

* Datuak: Q577055
* Multimedia: People of Western Sahara / Q577055
# Pleistozeno

Pleistozenoa —antzinako grezieraz: πλεῖστος (pleistos = "gehien") eta καινός (kainos = "berria")— Neogeno sistemako hirugarren epoka geologikoa da, K.a. 1.808.000tik 11.550 arte dirauena. Pliozeno garaia du aurretik eta Holozenoa ondoren. Haren amaierak Paleolitoarenarekin bat egiten du. Azken glaziazio gehienak Pleistozenoan gertatu ziren.

## Kanpo estekak

* Datuak: Q25546
* Multimedia: Pleistocene / Q25546
# Chaouia-Oardigha

Chaouia-Ouardigha (arabieraz: الشاوية ورديغة‎‎) Marokoko 16 eskualdetako bat zen, 2015ean eskualdeak aldatu ziren arte. Marokoko ipar-ekialdean kokatuta dago eta 7.010 km$^2$ barnebiltzen ditu, 1.665.660 biztanlerekin 2004ko zentsuan. Hiriburua Settat da.
Hiru probintzia ditu bere barnean:
* Ben Slimane probintzia
* Khouribga probintzia
* Settat probintzia
* Berrechid probintzia

## Kanpo estekak

* Datuak: Q390331
* Multimedia: Chaouia-Ouardigha / Q390331
# Iulene Olabarria

Iulene Olabarria Barinagarrementeria (Donostia, Gipuzkoa, 1985eko urtarrilaren 21a) euskal saskibaloi-jokalaria da, eskolta postuan jokatzen duena. Gaur egun, Espainiako Emakumezkoen Saskibaloi Ligan aritzen den IDK Gipuzkoa taldean jokatzen du.

## Erreferentziak

* ↑ (Gaztelaniaz) Espainiako Saskibaloi Federazioa. Iulene Olabarriaren emaitzak eta estatistikak. (Noiz kontsultatua: 2017-05-29).
* Datuak: Q30088083
# Lapatza Jauregia.

Ulargako Markesak erakiki zuen. Gaztelerako "La paz". Estilo barrokoko eraikina da, zenbait dokumentu historikotan jaso denez "La paz" gaztelerako espresiotik datorkio. Eraikin hau Frantziatik Nafarroarako bidaian atseden leku eta babeslekua izan zen, paradisua zela esaten zuten. Lapatza jaurekiak iturri propioa zeukan, garai hartan ez zen ohikoa etxeek iturri propioa izatea.
# Atlasa

    Artikulu hau mapa-liburuari buruzkoa da; beste esanahietarako, ikus «Atlas (argipena)».
Atlasa (arabieraz: جِـبَـال الْأَطْـلَـس‎, jibāl al-ʾaṭlas; amazigeraz: ⵉⴷⵓⵔⴰⵔ ⵏ ⵡⴰⵟⵍⴰⵙ, idurar n waṭlas), Atlas mendikatea ere deitua, Afrikako ipar-mendebaldeko mendi sistema da, Marokoko, Aljeria eta Tunisia zeharkatzen dituena, Mediterraneo eta Atlantikoko kostaldeak Sahara basamortutik bereiziz. 2.400 kilometro luze da, Marokoko Agadirtik Tunis hiriraino. Tubkal da mendirik garaiena (4.167 metro), Marokoko hego-mendebaldean dagoena. Atlas mendietako jatorrizko biztanleak berbereak dira.

## Izena

Mendikatearen izena tamazightez adrar edo adras da, mendia esan nahi du; beraz tautotoponimoa da.

## Geografia

Mendikatea lau eskualdetan banatu daiteke:
* Antiatlasa, Atlas Garaia eta Atlas Ertaina (Maroko).
* Tell-eko Atlasa (Maroko, Aljeria, Tunisia).
* Aures (Aljeria, Tunisia).
* Saharako Atlasa (Aljeria).

### Antiatlasa

Antiatlasa Marokoko hego-mendebaldetik ipar-ekialderantz hedatzen da, Ouarzazate eta Tafilalt hiriraino (500 kilometro inguruko luzera). Hegoaldean Sahara basamortuarekin du muga. Ekialdeko muturrean Jbel Saghro dauka, eta iparraldeko muga Atlas Garaia da. Djebel Siroua da gailurrik gorena (3.304 metro).

### Atlas Garaia

Atlas Garaia Marokoko erdialdean dago, eta Ozeano Atlantikoaren kostaldetik Maroko eta Aljeriaren arteko mugara hedatzen da. Hegoaldean, Antiatlasa du, eta iparralderantz Marrakexeraino iristen da. Eskualdeko herri nagusiak Tahanaoute, Amizmiz, Asni, Tin Mal, Ijoukak eta Oukaïmden dira.

### Atlas Ertaina

Atlas Ertaina Marokon kokatzen da osorik. Marokoko hiru mendikateetatik mendebaldekoena da. Hegoaldean, Muluya eta Oum Er-Rbia ibaiak zeharkatuta, Atlas Garaia dago. Iparraldean, Sebu ibaia zeharkatuta, Rif mendiak daude, Espainiako Mendikate Betikoaren hedapena.

### Tell-eko Atlasa

Tell-eko Atlasa Marokotik Tunisiara doan 1.500 kilometroko mendikatea da, Mediterraneo itsasoaren kostaldearen parean. Mendebaldeko muturra Atlas Ertainan dago.

### Aures mendiak

Aljeria eta Tunisiako Aures mendiak Atlas mendietako ekialdeko muturra dira.

### Saharako Atlasa

Aljeriako Saharako Atlasa Atlas mendietako ekialdeko aldea da. Mendikatearen mendirik altuena Djebel Aissa da (2.236 metro). Saharako iparraldeko muga da.

## Ikus, gainera

* Atlasko zedroa

## Erreferentziak

* ↑ 164. araua. Euskaltzaindia (Noiz kontsultatua: 2012-1-17).
* ↑ Atlas Mountains. britannica.com (Noiz kontsultatua: 2018-8-26).

## Kanpo estekak

* Epaltza, Aingeru, “Tubkal eta Mgoun, Atlasko arroka gorria”, Bidaia eta mendi kroniken lehiaketa, berria.eus
* Datuak: Q130135
* Multimedia: Atlas Mountains / Q130135
# Marrakex

Marrakex (amazigeraz: tamurt n Akkuc, "Jainkoaren lurra"; arabieraz: مراكش‎, Marrākuš; frantsesez: Marrakech; marokoar amazigera estandarrez: ⵎⵕⵕⴰⴽⵛ) Marokoko hiri nagusietarikoa da. Gaur egun 909.000 biztanle ditu, eta Marokoko hegoaldean dago, Marrakex-Tensift-El Haouzko eskualdean, itsas mailatik 466 metro gorago.

## Klima

Datu klimatikoak (Marrakex, 1961-1990) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 18.4 | 19.9 | 22.3 | 23.7 | 27.5 | 31.3 | 36.8 | 36.5 | 32.5 | 27.5 | 22.2 | 18.7 | 26.4 |
| Batez besteko tenperatura (ºC) | 12.2 | 13.8 | 15.8 | 17.3 | 20.6 | 23.8 | 28.3 | 28.3 | 25.3 | 21.1 | 16.3 | 12.6 | 19.6 |
| Batez besteko tenperatura minimoa (°C) | 5.9 | 7.6 | 9.4 | 11.0 | 13.8 | 16.3 | 19.9 | 20.1 | 18.2 | 14.7 | 10.4 | 6.5 | 12.8 |
| Euria (mm) | 32.2 | 37.9 | 37.8 | 38.8 | 23.7 | 4.5 | 1.2 | 3.4 | 5.9 | 23.9 | 40.6 | 31.4 | 281.3 |
| Euri egunak (≥ 1 mm) | 7.6 | 6.8 | 7.5 | 7.7 | 4.8 | 1.2 | 0.6 | 1.2 | 2.8 | 5.5 | 6.6 | 6.5 | 58.8 |
| Eguzki orduak | 220.1 | 211.8 | 248.0 | 255.0 | 288.3 | 315.0 | 334.8 | 316.2 | 264.0 | 244.9 | 213.0 | 220.1 | 3131.2 |
| Iturria: Hong Kong Observatory ||||||||||||||

## Hiri senidetuak

Marrakexek honako hiri senidetuak ditu:
* Granada (Espainia)
* Marseilla (Frantzia)
* Ningbo (Txina)
* Scottsdale (Ameriketako Estatu Batuak)
* Susa (Tunisia)
* Timbuktu (Mali)

## Marrakextar ezagunak

* Yusuf al-Mustansir, almohadeen kalifa.
* Abdelaziz Marokokoa (1881-1943), Marokoko erregea.
* Abdallah Ibrahim (1918-2005), politikaria.
* Just Fontaine (1933-2023), futbolaria.

## Erreferentziak

* ↑ Euskaltzaindia. Ekialde Hurbileko eta Ipar Afrikako toponimia. .
* ↑ Climatological Information for Marrakech, Morocco. Hong Kong Observatory (Noiz kontsultatua: 8 October 2012).
* ↑ (Frantsesez) «Investissement à Marrakech» AMDE (Noiz kontsultatua: 2025-02-15).

## Kanpo estekak

* Datuak: Q101625
* Multimedia: Marrakech / Q101625
# Oum Er-Rbia

Oum Er-Rbia (arabieraz: أم الربيع‎, Oum Er-Rbia; amazigeraz: ⴰⵙⵉⴼ ⵏ ⵡⴰⵙⵉⴼⵏ, Asif n wasifen; euskaraz: «ibaien ibai») erdialdeko Marokoko ibairik nagusienetariko bat da. Iturria Atlas Ertainean du, 1240 metroko altitudean, Khenifra hiritik 40 kilometrora eta M'rirt hiritik 26 kilometrora, Oum Er-Rbia landa-komunan. 555 km luze da eta Ozeano Atlantikoan amaitzen da, Azemmourren (Abda-Doukkala eskualdea). 117 m³/s-ko emari ez-baztergarriarekin, ibilguan presa asko eraiki dituzte (zortzi), eta ezagunenak Bin el Ouidanekoa, El Aabid uadiaren gainean eraikia, eta Maachoukoa, ibaiaren bokalean.
Oum Er-Rbian eta haren ibaiadarretan presak eraikitzea erronka handia da Marokoko gobernuarentzat, milioi bat hektareako ureztatze-helburua lortu nahi baitu erresuma osoan. Herrialdeak oraindik ez du gari-ekoizpeneko autosufizientzia lortu. Ibaiak Tadla eta Abda Doukalako lautaden nekazal garapenari laguntzen dio.
Adituen arabera, ibaiaren jatorrizko tokiko izena Wansifen zen, eta duela gutxi aldatu zen, XVI. edo XVII. mende inguruan, sorlekutik gertu dagoen Oum Rabia izeneko herrixka hurbil baten eraginpean.
Oum Er-Rbia lurpeko ur-iturri ugarik elikatzen dute. "Berrogei errekak" deitzen zaio bere sorburuetatik hurbil dagoen eremuari, nahiz eta hori termino poetikoa izan, zenbaketa zehatza baino gehiago.

## Galeria

* Ur-jauzia, bere iturrietako bat, Khenifratik gertu
* Bertoko egiturak
* Azemmour ibaitik ikusia
* Ibaiaren ikuspegia

## Erreferentziak

* 1 2 Scheffel; Wernet, Susan J., eds. «Natural Wonders of the World» Reader's Digest Association, Inc: 284. ISBN 0-89577-087-3..
* ↑ (Arabieraz) Ibn al-Zayyat al-Tadili. التشوف إلى رجال التصوف, circa 1220 AD. Ahmed Toufiq, 309, 340 or..
# Marokoko konstituzioa

Marokoko Konstituzioa Marokoko Erresumaren lege gorena da. Konstituzioak monarkia konstituzional gisa definitzen du Maroko, eta herritar marokoarren oinarrizko eskubideak ezartzen ditu; gobernuaren, ministroen kontseiluaren, eta parlamentuaren oinarriak eta egiturak ere zehazten ditu.
Marokoko lehen Konstituzioa 1962an onartu zen, herrialdeak independentzia berreskuratu eta 6 urte geroago. Gertaera hartatik ondoren, erregeak, Mohamed V.ak, erakunde politiko eta konstituzionalak ezarri zituen. Kontseilu Nazional Aholkulariak sortu zuen hasiera batean askatasun publikoak eta adierazpen askatasuna arautzen zituen lege-testua, Dahir izenekoa, 1959ko azaroaren 15ean emana. 1960an Konstituzio Kontseilua sortu zen, eta 1962ko azaroaren 18an lehen Konstituzioa proposatu zen. Proiektu hau 1962ko abenduaren 7an berretsi zen erreferendum baten bidez, eta, azkenean, handik astebetera aldarrikatu zen, abenduaren 14an.

## 2011ko erreferenduma

2011ko uztailaren 1ean Marokoko konstituzio-erreferenduma egin zen Marokon. Urte hasieran erreforma demokratikoak eskatzeko egin zirenprotestei erantzuteko deitu zen. Batzorde batek proposamenak idatzi behar zituen 2011ko ekainerako. Ekainaren 17an kaleratutako zirriborroak honako aldaketak aurreikusten zituen:
* Erregeari Parlamentuko alderdi handienaren lehen ministro baten izena eskatzea;
* Monarkaren hainbat eskubide lehen ministrori ematea, parlamentua desegitea barne;
* Parlamentuari amnistia ematea ahalbidetzea, lehenago monarkaren pribilegioa izan zena;
* Amazigera hizkuntza ofizial bihurtzea arabieraren ondoan
Jakinarazi zutenez, boto-emaileen %98,49k onartu zituzten aldaketak. Protesta mugimenduek erreferendumari boikota egitea eskatu arren, gobernuko arduradunek parte hartzea %72,65ekoa izan zela adierazi zuten.
Erreferendumaren ondoren, 2011ko azaroaren 25ean parlamenturako hauteskunde aurreratuak egin ziren orduan.

## Erreferentziak

* ↑ (Ingelesez) «Constitutional history of Morocco» ConstitutionNet.
* ↑ Moroccans approve new constitution by sweeping majority. .

## Kanpo estekak

* Datuak: Q2616245
* Multimedia: Constitutions of Morocco / Q2616245
# Ekialdea (1997-2015)

Ekialdea (arabieraz: الجهة الشرقية‎; amazigeraz: ⵜⴰⴳⵎⵓⴹⴰⵏⵜ, Tagmuḍant) Marokoko 16 eskualdetako bat zen, 2015ean Marokoko eskualdeak aldatu ziren arte. Marokoko ipar-ekialdean kokatuta dago, 82.900 km$^2$ ditu, 2.097.629 biztanlerekin 2014ko erroldan. Hiriburua Oujda da.
Sei probintzia daude bere barnean:
* Berkane probintzia
* Eddriwesh probintzia
* Figuig probintzia
* Jerada probintzia
* Nador probintzia
* Taourirt probintzia
# Ereñotzu

Ereñotzu Hernaniko (Gipuzkoa) toki entitate txikia da. Hernani herritik 6 km-ra dago, Goizuetarako bidean. 400 pertsona inguru bizi dira bertan. Ereñotzuk herri txiki baten itxura du. XIX. mendean sortu zen Urumea ibaiaren ondoan, Ereñotzu baserriaren eta ermita baten inguruan.
2010eko urriaren 7an Gipuzkoako Foru Aldundiak Foru Dekretu bidez, Ereñotzu toki entitate txiki eratu zuen, ordura arteko auzo maila kenduz. Erenotzuk, lau bokalez eta auzo-alkate batez osatutako auzo-batzarra du.

## Demografia

* Ereñotuzko biztanleria

## Ondare nabarmena

* San Antonio baseliza

## Pertsonaia ezagunak

* Jose Manuel Lujanbio "Txirrita", bertsolaria.
* Xabier Solano, musikaria (Etzakit, The Solanos eta Esne Beltzako abeslaria eta Fermin Muguruzaren taldeko kidea).
* Mikel Peruarena, idazlea.
* Txabolategi, bertsolaria.

## Erreferentziak

* ↑ 26/2010 Foru Dekretua, urriaren 7koa, Hernaniko udalerrian Ereñotzuko toki entitate txikia eratzekoa.. Gipuzkoako Aldizkari Ofiziala (Noiz kontsultatua: 2011-02-17).

## Ikus, gainera

* Hernani

## Kanpo estekak

* Datuak: Q12257018
* Multimedia: Ereñotzu / Q12257018
# Tadla

Tadla (arabieraz: تادلة‎) Marokoko lautada eta eskualde historiko eta kulturala da. Tadla arabiar beduinoen emirerria izan zen, Atlasean kokaturik, eta independentea mantendu zena marindarren erorketatik (1465) saadien inbasiora arte.
Bederatzi tribuk osatu zuten: Ait Robʿa, Beni ʿAmir, Beni Kheirane, Beni Meskine, Beni Moussa, Beni Zemmour eta Ouardigha tribu konfederazioa (Oulad Bahr Kbar, Oulad Bahr Sghar eta Smaere tribuek osatua).

## Erreferentziak

* ↑ (Arabieraz) Qasimi, A. M.. (2005). تارخ قبيلة بني عمير والمحيط التادلي، 1188م - 1956م. D.N..
* ↑ Peyronnet, R.. (1919). «Histoire du Tadla des origines à 1910» Bulletin de la Société de Géographie d'Alger et de l'Afrique du Nord (24): 49–62..
* ↑ (Arabieraz) «الدراسات الوراثية على المغاربة بيان الأصول الجينية لعرب وأمازيغ المغرب» إ.ت.س ياسين: 43. 2024-01-01.

## Kanpo estekak

* Datuak: Q6137950
* Multimedia: Tadla / Q6137950